Арганізавалі Дзень вышыванкі майстрыха народнага адзення Юлія Літвінава і архітэктар, дудар Зміцер Мурашка, - абое сябры Студэнцкага этнаграфічнага таварыства. Сваю калекцыю рушнікоў прадставіла адна з арганізатарак свята Таісія Кабанчук. Народныя майстры Наста і Вячаслаў Шпілеўскія, Васіль Падабед, Зінаіда Рынкова, Любоў Гарбар, Валянціна Нікіціна, паказалі гледачам вырабы з металу, саломкі, паперы, нітак і тканіны. Музыка Пётра Клюёў з "Арт Сядзібы" прэзентаваў, а таксама раздаў на прызы "вышымайкі" і іншыя сучасныя рэчы, зробленыя з нацыянальным каларытам.